የንግድ ባንክ ደንበኞች ከሌሎች ባንኮች የኤ ቲ ኤም ማሽኖች ገንዘብ የሚያወጡበትን እንዲቆም አደረገ
የኢትዮጵያ ንግድ ባንክ ደንበኞች ከሌሎች ባንኮች የአውቶሜትድ ክፍያ ማሽኖች (ኤቲኤም) ገንዘብ ማውጣት የሚችሉበት አሰራር ለጊዜው እንዲቆም አደረገ።የባንኩ የፋይናንስ ተቋማት ምክትል ገዥ አቶ ጥሩነህ ሚጣፋ በዚሁ ወቅት እንዳሉት፤ የንግድ ባንኮች የኤቲኤም ማሽኖቻቸውን በጋራ እንዲጠቀሙ የሚያስችለው አሰራር ለሀገሪቱ አዲስ ከመሆኑ ጋር ተያይዞ ችግር የመታየት አዝማሚያ ተስተውሎበታል።አሁን የተከሰተውን በሀሰተኛ ካርድ ገንዘብ የማውጣት ሙከራ በተመለከተ የኢት ስዊች ቦርድ እየመከረበት መሆኑንም ገልፀዋል።የሌሎች ባንኮች ደንበኞች ግን ከኢትዮጵያ ንግድ ባንክም ሆነ ከሌሎች ባንኮች ኤ ቲ ኤም ማሽኖች ገንዘብ ማውጣት ይችላሉ ተብሏል።የኢትዮጵያ ንግድ ባንክን የኤቲኤም ካርድ አስመስሎ በመስራት በሌሎች ባንኮች ገንዘብ ለማውጣት ሙከራዎች እየተደረጉ በመሆኑ ነው የንግድ ባንክ ደንበኞች በጊዜያዊነት ከሌሎች ባንኮች የኤ ቲ ኤም ማሽኖች ገንዘብ ማንቀሳቀስ እንዳይችሉ የተደረገው።ይህ የተገለፀው የኢትዮጵያ ብሄራዊ ባንክ የበጀት አመቱን የዘጠኝ ወራት አፈፃፀም ለህዝብ ተወካዮች ምክር ቤት የበጀት እና ፋይናንስ ቋሚ ኮሚቴ ሲያቀርብ ነው።በዚህም ሁሉም ባንኮች ተመሳሳይ የካርድ ስታንዳርድ እንዲኖራቸው ለማድረግ እየሰራ ነው ብለዋል።የየትኛውም የንግድ ባንክ ተጠቃሚዎች ደንበኛ ካልሆኑበት ባንክ የኤ ቲ ኤም ማሽን ገንዘብ ማውጣት የሚችሉበት ብሄራዊ የክፍያ ስርዓት ሚያዚያ 12 ቀን 2008 ዓ.ም መጀመሩ ይታወሳል።በ80 ሚሊየን ብር መነሻ ካፒታል የተቋቋመው ኢት ስዊች አክሰዮን ማህበር ስርአቱን ከመዝርጋት ጀምሮ ሂደቱን በበላይነት እየመራ እንደሚገኝ ይታወቃል-(ኤፍ.ቢ.ሲ)።